**ΟΔΗΓΙΕΣ ΓΙΑ ΤΗΝ ΣΥΝΤΑΞΗ ΠΕΡΙΛΗΨΕΩΝ**

Καταληκτική ημερομηνία για την υποβολή των περιλήψεων ορίζεται η: **04-03-2018**

 **Μέγεθος:** Η περίληψη θα πρέπει να είναι γραμμένη σε πρόγραμμα **Word** και να μην υπερβαίνει τη μία σελίδα μεγέθους A4. Επίσης, η περίληψη πρέπει να υποβάλλεται στα Ελληνικά.

 **Περιθώρια:** Άνω και κάτω 2,5 cm. Αριστερά και δεξιά 3,0 cm.

 **Γραμματοσειρά:** Arial με γράμματα μεγέθους 10 (με έντονη γραφή-Bold στους τίτλους των παραγράφων). Διάστιχο μονό, χωρίς κενό μεταξύ των παραγράφων.

 **Τίτλος:** Έντονα γράμματα, με στοίχιση στο κέντρο της σελίδας σε Arial μεγέθους 12.

 **Συγγραφείς:** Μετά τον τίτλο της εργασίας (αφήνοντας μια κενή γραμμή) αναγράφονται τα ονόματα των συγγραφέων (επώνυμο, όνομα) με γραμματοσειρά Arial 10 σε έντονη & πλάγια γραφή. Το όνομα του ατόμου που θα ανακοινώσει την εργασία πρέπει να είναι υπογραμμισμένο. Ακολουθεί μία κενή γραμμή και αναγράφονται οι διευθύνσεις των συγγραφέων, με μέγεθος γραμμάτων 10, καθώς και ένα e-mail επικοινωνίας (Συγκεκριμένα, σ’ αυτό το σημείο εισάγεται, μέσα σε παρενθέσεις, η διεύθυνση ηλεκτρονικού ταχυδρομείου του συγγραφέα με τον οποίο θα γίνεται η επικοινωνία.)

ΠΡΟΣΟΧΗ: Οι συγγραφείς παρακαλούνται να χρησιμοποιούν τις επίσημες ονομασίες των κέντρων προέλευσης τους. Σε περίπτωση περισσοτέρων του ενός κέντρων προέλευσης, ο διαχωρισμός γίνεται με ανωφερείς αριθμούς (εκθέτες).

 **Λέξεις κλειδιά:** Ακολουθεί μια κενή γραμμή και παρατίθενται το πολύ 5 λέξεις - κλειδιά χωρισμένες με κόμματα.

 **Κείμενο περίληψης:** Ακολουθεί μια κενή γραμμή και ξεκινά το κείμενο της περίληψης σε πλήρη στοίχιση.

 **Γενικές οδηγίες:** Η περίληψη, η οποία θα κριθεί από τα μέλη της Επιστημονικής Επιτροπής, πρέπει να περιλαμβάνει Εισαγωγή, Μεθοδολογία, Αποτελέσματα – Συζήτηση, Συμπεράσματα, Ευχαριστίες & Παραπομπές. Η εργασία θα πρέπει να αποσταλεί σε μορφή doc ενώ το συγκεκριμένο αρχείο πρέπει να έχει ως «όνομα», το επίθετο του πρώτου συγγραφέα με ελληνικούς χαρακτήρες. Τα σχήματα και οι πίνακες πρέπει να χρησιμοποιούνται εφόσον συμβάλλουν στην καλύτερη κατανόηση της περίληψης. Τα σχήματα και οι πίνακες πρέπει να είναι εντός των περιθωρίων του χαρτιού και να ενσωματωθούν στο κείμενο Word από το συγγραφέα πριν την ηλεκτρονική υποβολή της περίληψης.

Οι συντμήσεις πρέπει να χρησιμοποιούνε μόνο για τους γνωστούς όρους. Για άγνωστους όρους, θα πρέπει να χρησιμοποιούνται όσο το δυνατόν λιγότερες συντμήσεις και να γράφονται σε παρένθεση αφού πρώτα η λέξη χρησιμοποιηθεί ολογράφως.

Οι περιλήψεις θα πρέπει να υποβληθούν μέσω της σχετικής ιστοσελίδας του Συνεδρίου **:** [**http://congressphysiothes.psf.org.gr/**](http://congressphysiothes.psf.org.gr/).

**Υποχρεωτικά, οι υποβαλλόμενες περιλήψεις θα δακτυλογραφηθούν από τους συγγραφείς στο πρότυπο ηλεκτρονικό αρχείο που επισυνάπτεται.**

4ο Διεθνές Επιστημονικό Συνέδριο Φυσικοθεραπείας

Περιφερειακό Τμήμα Θεσσαλονίκης, Κιλκίς και Χαλκιδικής του Πανελλήνιου Συλλόγου Φυσικοθεραπευτών.